РЕПУБЛИКА СРБИЈА

НАРОДНА СКУПШТИНА

Одбор за културу и информисање

16 Број: 02-2053/21

14. децембар 2021. године

Б е о г р а д

НАРОДНА СКУПШТИНА

Одбор за културу и информисање је на седници одржаној 14. децембра 2021. године обавио јавни разговор са предложеним кандидатима за члана Савета Регулаторног тела за електронске медије, у складу са чланом 11. став 8. Закона о електронским медијима („Службени гласник РС“ бр. 83/14 и 6/16 - др. закон; у даљем тексту: Закон).

У складу са чланом 156. став 3. Пословника Народне скупштине, Одбор за културу и информисање подноси

И З В Е Ш Т А Ј

Одбор за културу и информисање закључио је да Листу кандидата за члана Савета Регулаторног тела за електронске медије, коју су, на основу члана 9. став 1. тачка 3) Закона, а у складу са чланом 10. Закона, предложили универзитети акредитовани у Републици Србији, достави Народној скупштини, заједно са биографијама кандидата и њиховим изјавама да прихватају кандидатуру, јер су се стекли услови за избор једног члана Савета Регулаторног тела за електронске медије, на период од пет година.

Одбор предлаже да Народна скупштина, у складу са чланом 167. Пословника Народне скупштине, Листу кандидата за члана Савета Регулаторног тела за електронске медије разматра **по хитном поступку**, како би се омогућио несметан рад овог органа.

За известиоца Одбора на седници Народне скупштине, одређена је Сандра Божић, председник Одбора.

ПРЕДСЕДНИК

Сандра Божић,с.р.

**ЛИСТА КАНДИДАТА ЗА**

**ЧЛАНА САВЕТА РЕГУЛАТОРНОГ ТЕЛА ЗА ЕЛЕКТРОНСКЕ МЕДИЈЕ**

Одбор за културу и информисање утврдио је Листу кандидата за члана Савета Регулатора, коју сагласно члану 9. став 1. тачка 3) Закона, предлажу универзитети акредитовани у Републици Србији:

1. проф. др Весна Балтезаревић и
2. др Немања Тасић.